Մասնագիտական կողմնորոշման դասընթացի և մասնագիտական փորձառության կազմակերպումը ավագ դպրոցներում. ուսումնասիրություն, վերլուծություն, փոփոխություններ

Ըստ ուսումնական պլանի մասնգիտական կողմնորոշումը անցկացվում է դասընթացով՝ ուսումնական տարվա ընթացքում, կազմակերպվում են նաև հանդիպումներ տարբեր ուսումնական հաստատությունների ներկայացուցիչների հետ: Սովորաբար այն կազմակերպվում է ուսումնական տարվա երկրորդ հատվածում՝ փետրվար ամսից, երբ նախ ուսումնական հաստատություններն իրենք են իրենց համար հստակեցնում իրենց ծրագրերը, և հետո՝ փորձը ցույց է տալիս, որ այդ ժամանակ են արդեն սկսում կոնկրետացնել, թե որտեղ են ցանկանում շարունակել իրենց կրթությունը: Մասնագիտության առումով տարեսկզբից գրեթե բոլոր սովորողները արդեն կողմնորոշված են լինում, ավելի շատ սկսում են կողմնորոշվել ուսումնական հաստատության, բուհ-ի ընտրության հարցում:

Մասնագիտական փորձառությունը կազմակերպվում է նախագծերի ընթացքում, կոնկրետ գործնական աշխատանքի ընթացքում: Մասնագիտական փորձառություն է մասնակցությունը այնպիսի նախագծի, որի ընթացքում սովորողն իր արդեն սովորածը կիրառում է և փորձ ձեռք բերում: Այդպիսի նախագծեր են ցուցահանդեսները, թատերական ներկայացումները, ֆիլմերը, որոնք ներկայացվում են նաև փառատոների, նախագծեր, անհատական և խմբային նախագծային աշխատանքները՝ ըստ իրենց գործունեությունների: